**Ministru kabineta noteikumu projekta**

**„**Grozījums Ministru kabineta 2002.gada 21.maija noteikumos Nr.189 „Darba aizsardzības prasības, saskaroties ar bioloģiskajām vielām””

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums | Ministru kabineta noteikumu projekts **„**Grozījums Ministru kabineta 2002.gada 21.maija noteikumos Nr.189 „Darba aizsardzības prasības, saskaroties ar bioloģiskajām vielām”” (turpmāk – noteikumu projekts) izstrādāts saskaņā ar Ministru kabineta 2012.gada 21.februāra rīkojuma Nr.101 „Par Slimību profilakses un kontroles centra izveidošanu un Veselības ministrijas un Zemkopības ministrijas padotībā esošo valsts pārvaldes iestāžu reorganizāciju” (turpmāk – MK rīkojums Nr.101) 1. un 2.punktu, 3.1. apakšpunktu un 17.punktu. |
|  2. |  Pašreizējā situācija un problēmas | Ministru kabineta 2002.gada 21.maija noteikumu Nr.189 „Darba aizsardzības prasības, saskaroties ar bioloģiskajām vielām” (turpmāk – MK noteikumi) 51.punkts nosaka, ka arodslimībās sertificēts ārsts vai valsts aģentūras „Latvijas Infektoloģijas centrs” (turpmāk – Infektoloģijas centrs) epidemiologs, ja nepieciešams, iesaka darba devējam atbilstošus darba aizsardzības un preventīvos pasākumus, kas veicami attiecībā uz katru atsevišķu nodarbināto.Saskaņā ar MK rīkojuma Nr.101 3. punktu, Infektoloģijas centra funkciju, pārvaldes uzdevumu, tiesību, saistību, finanšu līdzekļu, mantas un lietvedības pārņēmējs ir:3.1.Slimību profilakses un kontroles centrs – jomās, kas saistītas ar šādu uzdevumu izpildi:3.1.1. veikt infekcijas slimību epidemioloģisko uzraudzību un monitoringu, reģistrāciju, izmeklēšanu, statistikas datu apkopošanu par infekcijas slimībām, organizēt infekcijas slimību profilakses un izplatības ierobežošanas pasākumus. Piedalīties ārkārtas situāciju pārvaldīšanā un epidēmijas (pandēmijas) draudu novēršanā;3.1.7. izstrādāt metodiskos ieteikumus un sniegt metodisko atbalstu ārstniecības iestādēm, pašvaldībām un citām institūcijām epidemioloģiskās drošības jomā.Līdz ar to nepieciešams veikt tehnisku grozījumu MK noteikumos, aizstājot Infektoloģijas centra nosaukumu ar nosaukumu ,,Slimību profilakses un kontroles centrs”. |
|  3. |  Saistītie politikas ietekmes novērtējumi un pētījumi | Projekts šo jomu neskar |
|  4. |  Tiesiskā regulējuma mērķis un būtība | Noteikumu projekta mērķis ir veikt tehnisku grozījumu, aizstājot iestādes nosaukumu „valsts aģentūra „Latvijas Infektoloģijas centrs”” ar vārdiem „Slimību profilakses un kontroles centrs”.Noteikumu projekts atrisinās 2.punktā minētās problēmas. |
|  5. |  Projekta izstrādē iesaistītās institūcijas | Veselības ministrija sadarbībā ar Infektoloģijas centru |
|  6. |  Iemesli, kādēļ netika nodrošināta sabiedrības līdzdalība | Ņemot vērā, ka noteikumu projekts paredz veikt tehnisku grozījumu, sabiedrības līdzdalība projekta izstrādē netika nodrošināta. |
|  7. |  Cita informācija | Nav |

|  |
| --- |
| **II. Tiesību akta projekta ietekme uz sabiedrību** |
|  1. |  Sabiedrības mērķgrupa | Slimību profilakses un kontroles centra epidemiologi un darba devēji, uz kuriem attiecināmas darba aizsardzības prasības, saskaroties ar bioloģiskajām vielām. Slimību profilakses un kontroles centrā strādās 72 epidemiologi. |
|  2. |  Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Nodarbinātie, kas tiek aizsargāti pret risku viņu drošībai un veselībai, kas rodas vai var rasties, saskaroties ar bioloģiskajām vielām darba vietā.  |
|  3. |  Tiesiskā regulējuma finansiālā ietekme | Tiešas finansiālas izmaksas (nodokļi, nodevas, sodi, institūciju maksas pakalpojumi) nav paredzētas. Netiešas finansiālas izmaksas un ietekme uz ienākumiem nav. |
|  4. |  Tiesiskā regulējuma nefinansiālā ietekme | Aizstāj kompetentās iestādes nosaukumu. |
|  5. |  Administratīvās procedūras raksturojums | Projekts šo jomu neskar |
|  6. |  Administratīvo izmaksu monetārs novērtējums | Projekts šo jomu neskar |
|  7. |  Cita informācija |  Nav |

|  |
| --- |
| **IV. Tiesību akta projekta ietekme uzspēkā esošo tiesību normu sistēmu** |
|  Nepieciešamie saistītie tiesību aktu projekti | 2012.gada 23.februāra Valsts sekretāru sanāksmē (protokols Nr. 8, 24§, VSS-167) ir izsludināts noteikumu projekts „Slimību profilakses un kontroles centra nolikums”. |
| Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas | Slimību profilakses un kontroles centrs |
|  2. |  Projekta izpildes ietekme uz pārvaldes funkcijām | Jaunas funkcijas netiek noteiktas. Funkcijas un uzdevumi netiek paplašināti vai sašaurināti, tiek precizēta iestāde, kas attiecīgās funkcijas veiks. |
|  3. |  Projekta izpildes ietekme uz pārvaldes institucionālo struktūru.Jaunu institūciju izveide | Saistībā ar projekta izpildi nav nepieciešams veidot jaunas institūcijas. |
|  4. |  Projekta izpildes ietekme uz pārvaldes institucionālo struktūru.Esošu institūciju likvidācija | Saistībā ar projekta izpildi nav plānots likvidēt esošas institūcijas. |
|  5. |  Projekta izpildes ietekme uz pārvaldes institucionālo struktūru.Esošu institūciju reorganizācija | Saistībā ar projekta izpildi nav plānots reorganizēt esošu institūciju vai arī apvienot esošas institūcijas. |
|  6. |  Cita informācija | Nav |

Anotācijas III, V, VI sadaļa – projekts šīs jomas neskar.

Veselības ministre I.Circene

26.03.2012 13:49

629

A.Segliņa

anita.seglina@vm.gov.lv

67876102